Било је
Било је дана ведрих и сјајних,
А ја сам црне желео ноћи,
Да ме од злобних скрије очију,
Драгани милој да могу поћи.

Било је ноћи мрачних, облачних,
А ја сам бела желео дана,
Желео сунца, да ми расветли
Богазе кршне света незнана.

Сад ме не тиште оваке жеље;
Било по ноћи, било по дану, —
Да очи склопим — и онда знадем,
Самцату да ћу приспети стану!

Рума

Извор 
 1895. Бранково коло за забаву, поуку и књижевност. Година -{I}-, број 8, стр. 226-227.

Милан Андрић